Zapisnik sa sastanka članova Društva knjižničara Zadar

održanog 6. ožujka 2020. godine

u Multimedijalnoj dvorani Gradske knjižnice Zadar

Dnevni red:

1. Evidencija članstva, plan i program i financijsko stanje za 2020. godinu
2. 80 godina HKD-a (Mladen Masar)
3. Predmetna obrada – izvješće sa stručnog skupa (Vera Vitori)
4. Studijsko putovanje u Rim
5. Razno

Utvrđeno je da sastanku prisustvuju 24 člana Društva knjižničara Zadar.

Ad.1

Predsjednik Društva knjižničara Zadar (dalje u tekstu: Društva), Milko Belevski izvijestio je članstvo o proceduri preuzimanja dužnosti predsjednika Društva koja je izvršena u proteklih nekoliko mjeseci, od prijenosa ovlasti bankovnog računa do tehničkih stvari kao što su mrežna stranica i e-mail. Kazao je kako će računovodstvene poslove Društva i dalje volonterski obavljati Dora Lisica.

Iznio je Plan rada Društva za 2020. godinu te kazao kako do kraja godine predviđena dva predavanja i studijsko putovanje u Rim, o čemu će detaljnije biti u nastavku riječ. Pozvao je sve članove da svojim prijedlozima sudjeluju u kreiranju rada Društva.

Tajnica Društva Matea Bakmaz izvijestila je članstvo o financijama, o stanju na bankovnom računu Društva te o broju trenutno aktivnih članova. Podsjetila je prisutne da članarinu za tekuću godinu mogu izvršiti izravnom uplatom na račun Društva ili osobno tajnici Društva.

Ad.2

Kolega Mladen Masar je, kao član Glavnog odbora Hrvatskog knjižničarskog društva, izvijestio članove o tijeku planiranja obilježavanja 80 godina HKD-a te predstavio vizualni identitet koji će se koristiti tom prigodom.

Ad. 3

Kolegica Vera Vitori iznijela je zaključke s okrugog stola „Predmetno označivanje u području glazbe“ kojem je prisustvovala, s kolegama Milkom Belevskim i Helenom Novak Penga, 22. studenog 2019. godine na Muzičkoj akademiji u Zagrebu.

Predsjednik Milko Belevski pozvao je ostale članove da ubuduće na isti način mogu izvijestiti Društvo o svom sudjelovanju na skupovima ili seminarima.

Ad. 4

Predsjednik Milko Belevski iznio je detaljan prijedlog i cijene studijskog putovanja u Rim, planiranog za rujan 2020. godine. Kazao je kako će cijena puta ovisiti o broju prijavljenih, kao i prijevoz (kombi, mini bus, bus). Predviđeno je da se putuje na četiri dana te dvije noći prespava u Papinskom hrvatskom zavodu Svetog Jeronima. Uz stručno vodstvo po Rimu i Vatikanu, uz sve znamenitosti, plan je posjetiti Vatikansku knjižnicu te Knjižnicu Papinskog sveučilišta Gregoriana.

Ad. 5

Dogovoreno je kako će predsjednik Milko Belevski detalje i plan studijskog putovanja u Rim poslati na mail svim članovima Društva, a potom će se, u roku od 15 dana, svi zainteresirani moći prijaviti.

Predsjednik Milko Belevski kazao je da će se planiranje puta odgoditi ukoliko dođe do pogoršanja situacije s koronavirusom u Hrvatskoj i svijetu.

Sastanak je završio u 14:30 sati.

 Zapisničar:

 Matea Bakmaz, tajnica DKZ